CELEX: 32016R1004
Language: da
Date: 2016-06-22
Title: Kommissionens forordning (EU) 2016/1004 af 22. juni 2016 om ændring af Europa-Parlamentets og Rådets forordning (EF) nr. 661/2009 (EØS-relevant tekst)

23.6.2016   
            
            
               DA
            
            
               Den Europæiske Unions Tidende
            
            
               L 165/1
            
         KOMMISSIONENS FORORDNING (EU) 2016/1004
   af 22. juni 2016
   om ændring af Europa-Parlamentets og Rådets forordning (EF) nr. 661/2009
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2007/46/EF af 5. september 2007 om fastlæggelse af en ramme for godkendelse af motorkøretøjer og påhængskøretøjer dertil samt af systemer, komponenter og separate tekniske enheder til sådanne køretøjer (rammedirektiv) (1), særlig artikel 39, stk. 2,
   under henvisning til Europa-Parlamentets og Rådets forordning (EF) nr. 661/2009 af 13. juli 2009 om krav til typegodkendelse for den generelle sikkerhed af motorkøretøjer, påhængskøretøjer dertil samt systemer, komponenter og separate tekniske enheder til sådanne køretøjer (2), særlig artikel 14, stk. 1, litra a) og f), og
   ud fra følgende betragtninger:
   
               (1)
            
            
               Bilag IV til forordning (EF) nr. 661/2009 er en liste over FN/ECE-regulativer, som er vedhæftet »overenskomsten af 1958 som revideret«, og hvis anvendelse er obligatorisk (3). Denne liste bør opdateres for at afspejle anvendelsen på EU-plan af nye krav i de respektive FN/ECE-regulativer.
            
         
               (2)
            
            
               I henhold til artikel 13, stk. 14, i forordning (EF) nr. 661/2009 er de ophævede direktiver, hvorefter typegodkendelser meddelt før den 1. november 2012 fortsat bør være gyldige, med mindre nye krav træder i kraft, anført i tillægget til bilag IV. Eftersom nye krav træder i kraft på EU-plan med opdateringen af bilag IV, er det også nødvendigt at ajourføre tillægget til bilag IV til forordningen.
            
         
               (3)
            
            
               Eftersom de nye krav i FN/ECE-regulativ nr. 107 og 118 vil gøre det nødvendigt for fabrikanter at tilpasse deres køretøjer, bør der afsættes tilstrækkelig tid til anvendelsen af disse krav.
            
         
               (4)
            
            
               Foranstaltningerne i nærværende forordning er i overensstemmelse med udtalelsen fra Det Tekniske Udvalg for Motorkøretøjer —
            
         VEDTAGET DENNE FORORDNING:
   Artikel 1
   Bilag IV til forordning (EF) nr. 661/2009 ændres som angivet i bilaget til nærværende forordning.
   Artikel 2
   Med virkning fra den 1. juli 2016 skal de nationale myndigheder af grunde, der vedrører indirekte udsyn, anse typeattester for nye køretøjer i kategorierne N2 og N3, der er godkendt i henhold til Europa-Parlamentets og Rådets direktiv 2003/97/EF (4), for ikke længere at være gyldige for så vidt angår artikel 26 i direktiv 2007/46/EF og forbyde registrering, salg og ibrugtagning af sådanne køretøjer.
   Artikel 3
   Med virkning fra den 1. juli 2016 skal de nationale myndigheder af grunde, der vedrører den generelle køretøjskonstruktion, anse typeattester for nye køretøjer i kategorierne M2 og M3 for ikke længere at være gyldige for så vidt angår artikel 26 i direktiv 2007/46/EF og forbyde registrering, salg og ibrugtagning af sådanne køretøjer, hvis de ikke opfylder bestemmelserne i FN/ECE-regulativ nr. 107 som ændret ved ændringsserie 05.
   Artikel 4
   Med virkning fra den 1. juli 2016 skal de nationale myndigheder af grunde, der vedrører brændbarheden af materialer, der benyttes ved den indvendige indretning af motorkøretøjer, og/eller disse materialers brændstof- eller smøremiddelafvisende evne, anse typeattester for nye køretøjer i kategorierne M3, gruppe II og III for ikke længere at være gyldige for så vidt angår artikel 26 i direktiv 2007/46/EF og forbyde registrering, salg og ibrugtagning af sådanne køretøjer, hvor de ikke opfylder bestemmelserne i FN/ECE-regulativ nr. 118 som ændret ved ændringsserie 01.
   Artikel 5
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den 1. juli 2016.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. juni 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 263 af 9.10.2007, s. 1.
   
      (2)  EUT L 200 af 31.7.2009, s. 1.
   
      (3)  Rådets afgørelse 97/836/EF af 27. november 1997 om Det Europæiske Fællesskabs tiltrædelse af overenskomsten under FN's Økonomiske Kommission for Europa om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter (»Overenskomst af 1958 som revideret«) (EFT L 346 af 17.12.1997, s. 78).
   
      (4)  Europa-Parlamentets og Rådets direktiv 2003/97/EF af 10. november 2003 om tilnærmelse af medlemsstaternes lovgivning om typegodkendelse af anordninger til indirekte udsyn og af køretøjer udstyret med disse anordninger, om ændring af direktiv 70/156/EØF og om ophævelse af direktiv 71/127/EØF (EUT L 25 af 29.1.2004, s. 1).
   
      BILAG
      
         Ændringer af forordning (EF) nr. 661/2009
      
      I bilag IV til forordning (EF) nr. 661/2009 foretages følgende ændringer:
      
                  1)
               
               
                  I tabellen affattes rækkerne for FN/ECE-regulativerne nr. 13, 13-H, 14, 16, 58, 95, 100, 107, 110, 118 og 121 således:
                  
                              
                                 »13
                              
                           
                           
                              Bremsesystem (køretøjer og påhængskøretøjer)
                           
                           
                              Supplement 13 til ændringsserie 11
                           
                           
                              
                                 EUT L 42 af 18.2.2016, s. 1.
                           
                           
                              M2, M3, N, O (b)
                           
                        
                              
                                 13-H
                              
                           
                           
                              Bremsesystem (personbiler)
                           
                           
                              Supplement 16 til regulativets oprindelige udgave
                           
                           
                              
                                 EUT L 335 af 22.12.2015, s. 1.
                           
                           
                              M1, N1 (c)
                           
                        
                              
                                 14
                              
                           
                           
                              Forankringer til sikkerhedsseler, Isofix-forankringssystemer og Isofix-topstropforankringer
                           
                           
                              Supplement 5 til ændringsserie 07
                           
                           
                              
                                 EUT L 218 af 19.8.2015, s. 27.
                           
                           
                              M, N
                           
                        
                              
                                 16
                              
                           
                           
                              Sikkerhedsseler, fastholdelsesanordninger, barnefastholdelsesanordninger og Isofix-barnefastholdelsesanordninger
                           
                           
                              Supplement 5 til ændringsserie 06
                           
                           
                              
                                 EUT L 304 af 20.11.2015, s. 1.
                           
                           
                              M, N (d)
                           
                        
                              
                                 58
                              
                           
                           
                              Anordninger til afskærmning bagtil mod underkøring (RUPD) og montering heraf; afskærmning bagtil mod underkøring (RUP)
                           
                           
                              Supplement 3 til ændringsserie 02
                           
                           
                              
                                 EUT L 89 af 27.3.2013, s. 34.
                           
                           
                              M, N, O
                           
                        
                              
                                 95
                              
                           
                           
                              Beskyttelse af fører og passagerer ved sidepåkørsel
                           
                           
                              Supplement 4 til ændringsserie 03
                           
                           
                              
                                 EUT L 183 af 10.7.2015, s. 91.
                           
                           
                              M1, N1
                              
                           
                        
                              
                                 100
                              
                           
                           
                              Elektrisk sikkerhed
                           
                           
                              Supplement 1 til ændringsserie 02
                           
                           
                              
                                 EUT L 87 af 31.3.2015, s. 1.
                           
                           
                              M, N
                           
                        
                              
                                 107
                              
                           
                           
                              M2- og M3-køretøjer
                           
                           
                              Supplement 1 til ændringsserie 06
                           
                           
                              
                                 EUT L 153 af 18.6.2015, s. 1.
                           
                           
                              M2, M3
                              
                           
                        
                              
                                 110
                              
                           
                           
                              Specifikke komponenter til CNG
                           
                           
                              Supplement 2 til ændringsserie 01
                           
                           
                              
                                 EUT L 166 af 30.6.2015, s. 1.
                           
                           
                              M, N
                           
                        
                              
                                 118
                              
                           
                           
                              Brandbestandighed af materialer anvendt i busser
                           
                           
                              Supplement 1 til ændringsserie 02
                           
                           
                              
                                 EUT L 102 af 21.4.2015, s. 67.
                           
                           
                              M3
                              
                           
                        
                              
                                 121
                              
                           
                           
                              Placering og identificering af manuelle betjeningsorganer, kontrolanordninger og indikatorer
                           
                           
                              Ændringsserie 01
                           
                           
                              
                                 EUT L 5 af 8.1.2016, s. 9.
                           
                           
                              M, N«
                           
                        
            
                  2)
               
               
                  I bilaget foretages følgende ændringer:
                  
                              a)
                           
                           
                              rækken for regulativ nr. 46 affattes således:
                              
                                          
                                             »46
                                          
                                       
                                       
                                          Anordninger til indirekte udsyn og montering heraf
                                       
                                       
                                          Direktiv 2003/97/EF
                                       
                                       
                                          
                                             EUT L 25 af 29.1.2004, s. 1.
                                       
                                       
                                          M, N1, komponenter«
                                       
                                    
                        
                              b)
                           
                           
                              rækken for regulativ nr. 118 udgår.